Проект

Татарстан Республикасы Дәүләт Советы

депутатлары

тарафыннан кертелә

**«Фән һәм фәнни эшчәнлек турында» Татарстан Республикасы Законына үзгәрешләр кертү хакында**

ТАТАРСТАН РЕСПУБЛИКАСЫ ЗАКОНЫ

**1 статья**

### «Фән һәм фәнни эшчәнлек турында» 1998 елның 18 июнендәге 1661 номерлы Татарстан Республикасы Законына (Татарстан Дәүләт Советы Җыелма басмасы, 1998, № 7; 2006, № 5; 2014, № 6 (II өлеш); Татарстан Республикасы законнар җыелмасы, 2016, № 3 (I 2006, № 5; 2014, № 6 (II часть); Татарстан Республикасы законнар җыелмасы, 2016, № 3 (I өлеш) түбәндәге үзгәрешләрне кертергә:

1) 2 статьяны түбәндәге редакциядә бәян итәргә:

«2 статья Әлеге Законда кулланылучы төп төшенчәләр

1. Әлеге Закон максатларында фән өлкәсендә Татарстан Республикасының дәүләт сәясәте дәүләтнең фәнни эшчәнлеккә булган мөнәсәбәтен чагылдыручы, фән өлкәсендә һәм фәнни продуктларны, нәтиҗәләрне гамәлгә ашыру өлкәсендә Татарстан Республикасы дәүләт хакимияте органнары эшчәнлегенең принципларын, юнәлешләрен һәм рәвешләрен билгеләүче социаль-икътисадый сәясәтнең состав өлешеннән гыйбарәт.

2. Әлеге Законда кулланылучы башка төшенчәләр, «Фән һәм дәүләт фәнни-техник сәясәте турында» 1996 елның 23 августындагы 127-ФЗ номерлы Федераль закондагы мәгънәләрендә кулланыла.»;

2) 3 статьяда:

а) исемендә «, уртак фәнни-тикшере­нү үзәкләре, лабораторияләре һәм вакыт­лы иҗади коллективлар» сүзләрен төшереп калдырырга;

б) 5, 6 пунктларны үз көчләрен югалткан дип танырга;

в) 7 пунктны түбәндәге редакциядә бәян итәргә:

«7. Эшчәнлекләренең устав максатларының берсе фәнни эшчәнлек булган Татарстан Республикасы территориясендә эшчәнлекләрен гамәлгә ашыручы югары белем бирү дәүләт мәгариф оешмалары һәм дәүләткә карамаган фәнни оешмалар дәүләт фәнни программалары һәм проектлары буенча фикер алышуларда, аларга экспертиза үткәрүдә, шулай ук конкурслар нигезендә Татарстан Республикасы бюджеты акчалары исәбеннән фәнни программалар, проектлар үтәүдә катнашырга хокуклы.»;

3) 4 статьяның 2 пунктындагы бишенче абзацны түбәндәге редакциядә бәян итәргә:

«Фәнни оешманың җитәкчесе законнар нигезендә һәм үз уставында каралган тәртиптә билгеләнеп куела (сайлана) һәм фәнни оешманың фәнни, фәнни-техник, оештыру-хуҗалык эшчәнлеге белән җитәкчелек итү өчен, шулай ук фәнни оешманың үсеш программасын яисә планын гамәлгә ашыру өчен җаваплы була.»;

4) 7 статьяда:

а) 2 пунктта «мөстәкыйль идарә итүче оешмадан гыйбарәт» сүзләрен заменить словами «дәүләт фәнни бюджет учреждениесе булып тора» сүзләренә алмаштытрырга, «, һөнәри» сүзләрен төшереп калдырырга;

б) 4 пунктта «законнар нигезендә» сүзләрен «Татарстан Республикасы Министрлар Кабинеты тарафыннан» сүзләренә алмаштырырга;

5) 8 статьяның 1 пунктын түбәндәге редакциядә бәян итәргә:

«1. Кирәкле квалификациягә ия булучы, фәнни һәм (яисә) фәнни-техник эшчәнлек белән профессиональ шгөгыльләнүче гражданин фәнни хезмәткәр (тикшеренүче) була.»;

6) 11 статьяда:

а) 4, 5 пунктларны үз көчләрен югалткан дип танырга;

б) 6 пунктны түбәндәге редакциядә бәян итәргә:

«6. Фәнни хезмәткәрләргә Россия Федерациясе норматив хокукый актлары һәм Татарстан Республикасы норматив хокукый актлары белән каралган социаль ярдәм чаралары күрсәтелә.»;

7) 12 статьяда:

а) исемендә «максатлары һәм» сүзләрен төшереп калдырырга;

б) 2 пунктны түбәндәге редакциядә бәян итәргә:

«2. Фән өлкәсендә Татарстан Республикасының дәүләт сәясәте түбәндәге принципларда тормышка ашырыла:

а) фәнне дәүләтнең җитештерү көчләренең үсеш дәрәҗәсен билгели торган социаль әһәмиятле тармак дип тану;

б) фән, технологияләр һәм техника үсешенең өстенлекле юнәлешләрен сайлаганда һәм конкурс нигезендә тормышка ашырыла торган фәнни, фәнни-техник программаларга һәм проектларга эспертиза ясаганда хәбәрдарлык һәм җәмәгать фикер алышуларының төрле рәвешләреннән файдалану;

в) фундаменталь фәнни тикшеренүләрне өстенлекле үстерүнең гарантиясе;

г) югары белем бирү мәгариф оешмаларында лабораторияләр, фәнни оешмалар базасында кафедралар төзү юлы белән югары белем бирү мәгариф оешмалары  хезмәткәрләре һәм белем алучылары фәнни тикшеренүләрдә һәм эксперименталь эшләнмәләрдә катнашуның төрле рәвешләре нигезендә фәнне һәм мәгарифне интеграцияләү;

д) фән һәм техника өлкәсендә конкуренциягә һәм эшкуарлык эшчәнлегенә ярдәм итү;

е) фәнне, технологияләрне һәм техниканы үстерүнең өстенлекле юнәлешләренә ресурсларны концентрацияләү;

ж)  фәнни, фәнни-техник, инновацион эшчәнлекне иктисадый һәм башка ташламалар системасы аша кызыксындыру;

з) фәнни, фәнни-техник, инновацион эшчәнлекне дәүләт фәнни үзәкләре системасын һәм башка структуралар төзү юлы белән үстерү;

и)  Татарстан Республикасының халыкара фәнни һәм фәнни-техник хезмәттәшлеген үстерү.».

8) 14 статьяда:

а) 1 пунктны түбәндәге редакциядә бәян итәргә:

«1. Фәнни, фәнни-техник, инновацион эшчәнлекне финанс белән тәэмин итү аның максатчан юнәлешенә һәм финанслау чыганакларының күплегенә нигезләнә һәм Россия Федерациясе законнарына һәм Татарстан Республикасы законнарына каршы килми торган ысуллар белән Татарстан Республикасы, муниципаль берәмлекләр, шулай ук физик затлар һәм (яисә) юридик затлар тарафынан гамәлгә ашырылырга мөмкин.»,

б) 3 пунктта «фәнни, фәнни-техник һәм инновацион республика программалары һәм проектлары» сүзләрен «Татарстан Республикасының фәнни, фәнни-техник һәм инновацион программалары һәм проектлары» сүзләренә алмаштырырга.

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты